2009R0437 — DA — 01.07.2009 — 000.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 437/2009

af 26. maj 2009

om åbning og forvaltning af et EF-toldkontingent for import af ungtyre til opfedning







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 144, stk. 1, og artikel 148, sammenholdt med artikel 4, og ud fra følgende betragtninger: (1) I henhold til WTO-liste CXL skal EF åbne et årligt toldkontingent for import af 169 000 ungtyre til opfedning. Som et resultat af forhandlinger, der førte til den aftale i form af brevveksling mellem Det Europæiske Fællesskab og Amerikas Forenede Stater i henhold til artikel XXIV, stk. 6, og artikel XXVIII i den almindelige overenskomst for told og udenrigshandel (GATT) 1994 ( 2 ), som blev godkendt ved Rådets afgørelse 2006/333/EF ( 3 ), forpligtede EF sig til i sin liste for alle medlemsstater at tilpasse importkontingentet til 24 070 ungtyre. (2) Gennemførelsesbestemmelserne for forvaltningen af disse kontingenter er fastsat ved Kommissionens forordning (EF) nr. 558/2007 af 23. maj 2007 om åbning og forvaltning af et toldkontingent for import af ungtyre til opfedning ( 4 ) for perioden hvert år fra 1. juli til 30. juni det følgende år. (3) Erfaringen fra anvendelsen af »først til mølle«-princippet har vist sig at være positiv i andre landbrugssektorer, og for at forenkle administrationen bør kontingentet for import af ungtyre til opfedning herefter forvaltes efter den metode, der er angivet i artikel 144, stk. 2, litra a), i forordning (EF) nr. 1234/2007. Dette bør ske i overensstemmelse med artikel 308a, artikel 308b og artikel 308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 5 ). (4) På grund af de særlige forhold, der gør sig gældende, når der skiftes fra et forvaltningssystem til et andet, er det vigtigt, at det kontingent, som nærværende forordning vedrører, anses for at være ikke-kritisk, jf. artikel 308c i forordning (EØF) nr. 2454/93. (5) I henhold til artikel 166 i Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen (moderniseret toldkodeks) ( 6 ) skal der være toldtilsyn med varer, der overgår til fri omsætning til en nedsat toldsats på grund af deres anvendelse til særlige formål. De dyr, der importeres i forbindelse med det toldkontingent, som er omhandlet i nærværende forordning, bør overvåges i en tilstrækkelig lang periode for at sikre, at de opfedes i mindst 120 dage i dertil udpegede produktionsenheder. (6) Der bør stilles en sikkerhed for at sikre, at denne opfedningsforpligtelse overholdes. Sikkerheden bør dække forskellen mellem toldsatserne i den fælles toldtarif og den nedsatte told, der gælder på datoen for de pågældende dyrs overgang til fri omsætning. (7) Forordning (EF) nr. 558/2007 bør derfor ophæves og afløses af en ny forordning. (8) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter — ud fra følgende betragtninger: UDSTEDT FØLGENDE FORORDNING:







Artikel 1

1. Hvert år for perioden fra 1. juli til 30. juni det følgende år (»importkontingentperiode«) åbnes der et toldkontingent for import af 24 070 ungtyre henhørende under KN-kode 0102 90 05, 0102 90 29 eller 0102 90 49 og bestemt til opfedning i EF.

Toldkontingentet har løbenummer 09.0113.

2. Det i stk. 1 omhandlede toldkontingent forvaltes i overensstemmelse med artikel 308a, artikel 308b og artikel 308c, stk. 1, i forordning (EØF) nr. 2454/93. Artikel 308c, stk. 2 og 3, i nævnte forordning anvendes ikke.

3. Importtolden for det i stk. 1 omhandlede toldkontingent er 16 % værditold plus 582 EUR/t netto.

Den toldsats, der er fastsat i første afsnit, anvendes kun, hvis de importerede dyr opfedes i en periode på mindst 120 dage i den medlemsstat, der har udstedt importlicensen.

Artikel 2

▼M1

1. Kontrollen af, at de importerede dyr er opfedet i en periode på mindst 120 dage i produktionsenheder, som importøren angiver i måneden efter dyrenes overgang til fri omsætning, foretages i overensstemmelse med artikel 82 i Rådets forordning (EØF) nr. 2913/92 ( 7 ).

▼B

2. For at sikre, at den i stk. 1 omhandlede opfedningsforpligtelse overholdes, og at ikke-opkrævet told opkræves, hvis forpligtelsen ikke overholdes, skal importørerne stille en sikkerhed over for toldmyndighederne. Sikkerhedens størrelsen er fastsat i bilaget for hver støtteberettiget KN-kode.

3. Medmindre der er tale om force majeure, frigives den i stk. 2 omhandlede sikkerhed kun, hvis der over for medlemsstatens myndigheder føres bevis for, at ungtyrene:

a) er opfedet på den eller de bedrifter, der er angivet efter stk. 1

b) ikke er slagtet inden udløbet af en periode på 120 dage regnet fra importdatoen eller

c) er slagtet af sundhedsmæssige grunde eller er døde som følge af sygdom eller ulykkestilfælde inden udløbet af denne periode.

Artikel 3

Forordning (EF) nr. 558/2007 ophæves. Den anvendes imidlertid fortsat for de rettigheder, der følger af licenser, som er udstedt inden den 1. juli 2009, og indtil disse udløber.

Artikel 4

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. juli 2009.

Denne forordning er bindende i alle enkeltheder og gælder umiddelbart i hver medlemsstat.









BILAG







SIKKERHEDENS STØRRELSE Ungtyre til opfedning (KN-kode) Beløb (EUR pr. dyr) 0102 90 05 28 0102 90 29 56 0102 90 49 105